Tõstke üles väravad, avage uksed,
et Aukuningas saaks sisse tulla
Kes on see Aukuningas?
See on Issand Sebaot, meie Kuningas
Tema on Kuningas, Tema on Issand
ainult Temale kuulub vägi ja võim
Ta on vägev ja võimas
Aukuningas, Aukuningas
Tõstke üles väravad, avage uksed,
et Aukuningas saaks sisse tulla
Tõstke oma hinged Tema poole,
et Aukuningas saaks sisse tulla
Kes on see Aukuningas?
See on Issand Sebaot!
Tema on Kuningas, Tema on Issand
Ainult Temale kuulub vägi ja võim
Ta on vägev ja võimas
Aukuningas, Aukuningas
Tema on Kuningas, Tema on Issand
Ainult Temale kuulub vägi ja võim
Ta on vägev ja võimas
Aukuningas, Aukuningas
Auline, auline, auline, auline
Kõik Sinu templis hüüavad: "Auline!"
Auline, auline, auline, auline
Kõik Sinu templis hüüavad: "Auline!"
Auline, auline, auline, auline
Kõik Sinu templis hüüavad: "Auline!"
Auline!
Tema on Kuningas, Tema on Issand
Ainult Temale kuulub vägi ja võim
Ta on vägev ja võimas
Aukuningas, Aukuningas
Tema on Kuningas, Tema on Issand
Ainult Temale kuulub vägi ja võim
Ta on vägev ja võimas
Aukuningas, Aukuningas
Halleluuja, Jeesus on võitnud!
Tema väes on läbimurre selle maa jaoks.
Jumala rahvas tõuseb, me maa tõuseb.
Jumala väes me tõuseme
Tema ülistus on me huulil, käes kaheterane mõõk
Tõstame kõrgeks Su nime Jeesus
Hüüame: Jeesus! Jeesus!
Jumala rahvas tõuseb, võtab oma koha
Jumala väes me tõuseme.
Ta ülistus me huulil, käes kaheterane mõõk
Tõstame kõrgeks Su nime, Jeesus
Hüüame: Jeesus! Jeesus!
Läbimurre Rebid taevad lahti
Läbimurre Vaimuväed põgenevad
Otsime Su palet, Su kirkust ja rohkem Sind
Läbimurre Rebid taevad lahti
Läbimurre Vaimuväed põgenevad
Läbimurre kajab läbi Soome, võidu hääl
Juuda Lõvi
Taevad on lahti
Võidmisega hävitame põrguvalla väravad
Käes meil kaheterane mõõk
Tõstame kõrgeks Su nime, Jeesus
Jeesus, Jeesus, hüüame Jeesus
Läbimurre Rebid taevad lahti
Läbimurre Vaimuväed põgenevad
Otsime Su palet, Su kirkust ja rohkem Sind
Läbimurre Rebid taevad lahti
Läbimurre Vaimuväed põgenevad
Läbimurre kajab läbi Soome, võidu hääl
Juuda Lõvi
Jeesus, Jeesus Kõige kõrgem
Jeesus Jeesus
Suurim nimi Jeesus, Jeesus
Läbimurre Rebid taevad lahti
Läbimurre Vaimuväed põgenevad
Otsime Su palet, Su kirkust ja rohkem Sind
Läbimurre Rebid taevad lahti
Läbimurre Vaimuväed põgenevad
Otsime Su palet, Su kirkust ja rohkem Sind
Jeesus, Tema on võitja!
Jeesus, Ta on avanud tee võidule.
Läbimurre Rebid taevad lahti
Läbimurre Vaimuväed põgenevad
Otsime Su palet, Su kirkust ja rohkem Sind
Läbimurre Rebid taevad lahti
Läbimurre Vaimuväed põgenevad
Läbimurre kajab läbi Soome, võidu hääl
Juuda Lõvi
Tõstame oma pead
Jumal on meie poolt
Tema Vaim on meie üle,
sest Ta on meid võidnud
Tõstame nüüd oma pead
Jumal on meie poolt
Tema Vaim on meie üle,
sest Ta on meid võidnud
Ta on võidnud meid kuulutama sõnumit
Jeesus on tee, tõde ja elu
Vabastama vangid
Avama pimedate silmad
Kuulutama: Sellel maal on Jumala aeg!
See on Jumala juubeliaasta
Rõõmustage Laulge Talle
See on Jumala juubeliaasta
Armu aeg ja uus päev
Las vihm langeda sellele maale
See on Jumala aasta
Tõstame nüüd oma silmad
Vaatame põlde
Vili on juba küps
Lõikus on valmis
Ta on võidnud meid kuulutama sõnumit
Jeesus on tee, tõde ja elu
Vabastama vangid, avama pimedate silmad
Kuulutama: Sellel maal on Jumala aeg!
See on Jumala juubeliaasta
Rõõmustage, laulge Talle
See on Jumala juubeliaasta
Armu aeg ja uus päev
Las vihm langeb sellele maale
See on Jumala juubeliaasta
Rõõmustage, laulge Talle
See on Jumala juubeliaasta
Armu aeg ja uus päev
Las vihm langeda sellele maale
Ta on võidnud meid kuulutama sõnumit
Jeesus on tee, tõde ja elu
Vabastama vangid, avama pimedate silmad
Kuulutama: Sellel maal on Jumala aeg!
See on Jumala juubeliaasta
Rõõmustage, laulge Talle
See on Jumala juubeliaasta
Armu aeg ja uus päev
Las vihm langeda sellele maale
See on Jumala juubeliaasta
Rõõmustage, laulge Talle
See on Jumala juubeliaasta
Armu aeg ja uus päev
Las vihm langeda sellele maale
See on Jumala aasta
Teenigem Jeesust, kuningate Kuningat,
ainult Tema on austust väärt!
Väärt on austust
Ohvritall, kes oma elu loovutas
Püha, püha laula Talle
Kes istub armutrooni peal
Väärt on austust
Ohvritall, kes oma elu loovutas
Püha, püha laula Talle
Kes istub armutrooni peal
Püha, püha, püha on meie Päästja Jumal
Kes oli, on ja tuleb taas
Kogu loodu laulab kiitust Su nimele
Sa oled kõik mu jaoks ja ainult Sind kiidan
Väärt on austust
Ohvritall, kes oma elu loovutas
Püha, püha laula Talle
Kes istub armutrooni peal
Püha, püha, püha on meie Päästja Jumal
Kes oli, on ja tuleb taas
Kogu loodu laulab kiitust Su nimele
Sa oled kõik mu jaoks ja ainult Sind kiidan
Püha, püha, püha on meie Päästja Jumal
Kes oli, on ja tuleb taas
Kogu loodu laulab kiitust Su nimele
Sa oled kõik mu jaoks ja ainult Sind kiidan
Imetledes Sinu auhiilgust
Kuuldes Sinu nime
Jeesus Sinu nimes on vägi
Oled elu leib ja elav vesi
Imeline müsteerium
Püha, püha, püha on meie Päästja Jumal
Kes oli, on ja tuleb taas
Kogu loodu laulab kiitust Su nimele
Sa oled kõik mu jaoks ja ainult Sind kiidan
Püha, püha, püha on meie Päästja Jumal
Kes oli, on ja tuleb taas
Kogu loodu laulab kiitust Su nimele
Sa oled kõik mu jaoks ja ainult Sind kiidan
Jeesus, nimi üle kõigi teiste nimede.
Nimi üle olukordade, tormide ja tunnete.
Sind ma ülistan Sind ma ülistan
Sind ma ülistan, Issand
Sind ma ülistan Sind ma ülistan
Sind ma ülistan, Issand
Oled kõige kõrgem meie Issand
Üle ilmamaa
Sa oled palju suurem, kui kõik teised jumalad
Oled kõige kõrgem meie Issand
Üle ilmamaa
Sa oled palju suurem, kui kõik teised jumalad
Sind ma ülistan Sind ma ülistan
Sind ma ülistan, Issand
Sind ma ülistan Sind ma ülistan
Sind ma ülistan, Issand
Oled kõige kõrgem meie Issand
Üle ilmamaa
Sa oled palju suurem, kui kõik teised jumalad
Oled kõige kõrgem meie Issand
Üle ilmamaa
Sa oled palju suurem, kui kõik teised jumalad
Sind ma ülistan Sind ma ülistan
Sind ma ülistan Issand
Sind ma ülistan Sind ma ülistan
Tõsta oma käed just nüüd. Tõsta käed taeva poole.
Isa, täname Sinu ligiolu eest siin.
Puuduta iga näljast südant.
Jeesuse nimel, ärgu ükski lahkugu samasugusena kui ta tuli.
Las taevane vihm langeda.
Las Jumala tuli langeda meie üle.
Las nende koosolekute tagajärjed
raputada kogu Soomet ja põhjamaid.
Jeesuse nimel.
Täname Sinu Sõna eest sel hommikul.
Täname, et Püha Vaim on meie keskel.
Süüta oma rahvas, kasuta neid võimsalt.
Jeesuse nimel. Aamen.
Tooge Jumalale üks rõõmuhüüd!
Halleluuja! Au Jumalale!
Te võite istuda.
Milline au on olla tagasi Soomes.
Kes olid siin eile õhtul?
Kes ei olnud siin eile õhtul?
Tere tulemast, rõõm teid näha.
Sellest on möödunud ligi 10 aastat,
kui me viimati siin olime.
Ma usun, et sellel nädalal
puudutab Jumal üleloomulikult oma rahvast.
Seda tööd, mis on ees,
võib teostada ainult Püha Vaimu võidmise läbi.
Nii nagu Jumala Sõna ütleb:
"Ei väe ega võimu, vaid minu Vaimu läbi."
On sul hea meel, et me ei ole üksi?
Oled rõõmus, et meil on kogu abi, mida vajame?
Vaata Püha Vaimu poole.
Õhtusel koosolekutel räägime isiklikust ärkamisest
ja rahvuslikust ärkamisest.
Hommikustel koosolekutel räägime Pühast Vaimust.
Püha Vaimu isikust ja tööst. Aamen.
Ma tahan, et sa ei jääks millestki ilma.
Mida iganes see ka maksma läheb - püüa olla kohal igal koosolekul.
Ma usun, et Jumal tahab teha midagi väga erilist Soomes,
Rootsis, Norras, Lätis, Ukrainas ja kus iganes riigist te tulnud olete.
Sest Jumal ootab oma koguduse järele.
Me ütleme sageli, et ootame Jumalat,
aga Tema juba liigub! Tema ootab meie järele.
Kui me jätkame oma plaanide täideviimist,
siis Ta peab ootama järgmist põlvkonda,
kes viiks Tema plaani täide.
Ma ei tea, kuidas sinuga on, aga mina küll ei taha,
et järgmine generatsioon peaks tegema ära minu töö.
Pean iseendaga elama terve igaviku.
Mis tundega ma elan,
teades, et olen jätnud oma vastutuse täitmata?
Kindlasti mitte!
Tahan teha seda, mida olen kutsutud tegema.
Ma räägin radikaalselt, ma räägin Jumala tules,
isegi kui see läheb mulle maksma mu elu.
Selline peakski olema kogudus.
Kui paljud teavad,
mis hinda Jumala pühad on maksnud?
Meil oli konverents oma koguduses, Tampas, Floridas.
Konverentsi teemaks oli märterlus.
See kestis terve nädala.
Nii mõneski ringkonnas ei ole see populaarne teema.
Rääkisin kõigist apostlitest ja kuidas nad surid.
Rääkisin algkogudusest ja hinnast, mida nad maksid.
Euroopas maksti kõrget hinda.
Paljud religioossed organisatsioonid
läksid välja ja tapsid inimesi.
Inimesed ei tea seda, et tolleagne kirik
oli Jumala liikumise, imede ja tunnustähtede vastu.
Nad tapsid inimesi Jumala nimel.
Mõni ütleb, et tänapäeval nii ei tehta.
Aga seda juhtub ka tänapäeval.
Täna ehk ei tapeta mõõgaga, aga nad kasutavad selleks oma suud.
Räägitakse jubedaid asju, valesid.
Piibel ütleb, et kui sa vihkad oma venda,
siis see on nagu mõrv.
Seda sünnib kõikjal Euroopas praegu,
kus rünnatakse Jumala liikumist.
Jumal ei ole pannud siia ilma väeta kogudust,
kellel on ainult sõnum, aga ei ole mingit väge.
Jumal andis kogudusele väe.
Püha Vaimu väe, mis kinnitab Jumala sulaste sõnumit.
Jeesus ütles: "Minge kõike maailma,
kuulutage evangeeliumi kõigele loodule.
Tunnustähed järgivad neid, kes usuvad.
Minu nimel nad ajavad välja kurje vaime."
Kas teadsite, et kogudus peab ajama välja kurje vaime?
Kellele see ei meeldi, on deemonid.
Kui inimene ütleb,
et ta ei usu kurjade vaimude välja ajamisse,
siis on ta enda sees jõuk deemoneid,
kes ei taha teda lahti lasta.
Jeesus ütles: "Pange haigete peale käed
ja nad saavad terveks."
Kogudus, kes läheb edasi, läheb koos imede ja tunnustähtedega.
Usun, et Jumal tahab demonstreerida oma väge
selle rahva seas ja põhjamaades
sellisel viisil, mida ei ole kunagi enne nähtud.
Aga Jumal ootab, et soomlased ja rootslased,
norrakad, taanlased ja lätlased tõuseksid üles,
ega jääks ootama mõne aafriklase järgi...
Me peame olema ettevaatlikud,
et me ei jää ainult pealtvaatajateks.
"Kas sa lähed sinna koosolekule?"
"Jumal teeb seal imelisi asju!"
Inimesed käivad koosolekult koosolekule.
Jumal aga tahab asetada koosoleku sinu sisse!
Me vajame ärkamist rahvuslikul tasandil.
Ärkamist, mis ulatub keskkoolidesse,
mis puudutab kõiki selle maa lapsi,
mis laieneb igale ühiskonna alale:
ärimaailma,
valitsusse...
Kas saad öelda "Aamen" selle peale?
Jumal ei asetanud meid siia
pidama pühapäevahommikuseid jumalateenistusi.
Ta läkitas meid siia vallutama alasid.
Esmaspäeval,teisipäeval, kolmapäeval...kuni pühapäevani välja.
Pühapäev aga on pidutsemise aeg.
Pühapäeval ei pea toimuma surnute ülesäratamise teenistust.
Pühapäeva teenistused ei ole selleks,
et otsida välja defribilaator.
Defribilaator ehk elustamisaparaat.
Aparaat, millega antakse seiskunud südamele elektrišokk,
et see uuesti lööma panna.
Kuidas te nimetate seda Soomes?
Kas teil ei olegi defribilaatoreid?
"Ei, me ei vaja neid." - Te ei vaja neid?
Neid kasutatakse selleks, et süda hakkaks uuesti lööma.
Pühapäeva teenistus ei pea olema see koht,
kus su süda pannakse uuesti käima.
Su süda peab põlema Jumalale.
Aamen.
Au Jumalale!
Halleluuja!
See, millest tahan teile täna hommikul rääkida,
enne kui võtame üles ohvranni,
on asi, mille pärast Jumal on andnud mulle koorma.
Et Jumala rahvas pääseks vabadusse finantside alal.
Kogudusel tuleb vallutada see ala.
Kuid nii mõnigi kord on kogudused vaesed.
Religioosne kirik ei ole vaene -
nad usuvad jõukusesse rohkem kui vabakogudused.
Religioossed kogudused Euroopas
võtavad inimestelt kirikumakse.
Kas pole nii?
Kas see on Soomes nii? On küll.
Saksamaal ei taha paljud minna kirikusse just seetõttu,
et nad ei taha maksta kirikumakse.
Ma ei räägi traditsioonilisest riigikirikust.
Ma räägin uuestisündinud,
verega pestud kogudusest.
Kui paljud teavad, et siin on vahe?
Kui räägin kogudusest, pean seda selgitama.
Sest minu arusaamine kogudusest
ja teiste inimeste arusaamine võivad erineda.
Ma ei räägi nüüd riigikirikust.
Kui paljud saavad sellest erinevusest aru?
Kas teil on riigikirik Norras? Rootsis?
See ei ole kogudus.
Mõned jäid väga vaikseks, kui ma sellest rääkisin.
Sest see on inimestele nii sügavale juurdunud,
et selline ongi kogudus.
Kogudust ei valitse riik,
vaid Jumala Vaim valitseb kogudust.
Ma tean, et on palju inimesi,
kes armastavad katoliku kirikut.
Ma räägin nüüd teile.
Tean, et seal on ka inimesi, kes on päästetud.
Aga katoliku kirik on see organisatsioon,
kes tahab luua üht ühist religiooni.
Mine vaid tagasi katoliku kiriku ajaloo algusesse,
mille osas nad arvavad, et Peetrus oli esimene paavst.
Peetrusel ei olnud mitte mingit pistmist katoliku kirikuga.
Nad lapsendasid Peetruse
ja ütlesid, et ta oli nende esimene paavst.
Rumalus!
Me ei ülista paavsti,
me ei ülista Maarjat,
me ei ülista ühtegi pühakut, vaid Jeesust!
Ma tean, et mõned inimesed saavad mu peale pahaseks,
kui ma räägin nii.
Kuid me peame saama need inimesed vabaks.
Linn linna järel, küla küla järel
on seotud ja orjuses riigikiriku käes.
Usun, et Jumal tahab saata revolutsiooni
üle selle maa,
et vabastada vangid
ja panna inimesed armastama Jeesust.
Mitte oma väikeseid religioosseid muinasjutte.
Aamen? - Aamen!
Tänu Jumalale Martin Lutheri eest,
sest muidu oleksime kõik katoliiklased.
Aga teate, Martin Luther on surnud
ja on olnud seda juba mitusada aastat.
See, et tema murdis vabadusse,
ei tähenda, et tema järgijad oleksid vabad.
Nüüd on aeg lasta inimesed vabaks!
Me peame võitma kadunud Jumalale, maksku, mis maksab!
Me peame tõmbama inimesed patust välja,
me peame vabastama nad religioonist.
Mõlemad on surmohtlikud. Aamen.
Sa ei kujuta ette, kui paljud jutlustajad
nendest religioossetest riigikirikutest,
on praegu põrgus,
sest nad ei olnud uuestisündinud.
Nad ei olnud andnud oma südant Jeesusele.
Ainus viis saada Jumala lapseks
on tulla risti juurde,
põlvitada
ja pöörduda oma patust,
kutsudes Jeesuse oma südamesse
ning andes oma elu üle Talle.
Sa ei saa Jumala lapseks ühegi inimese kaudu.
Sa ei pea suudlema kellegi sõrmust.
Sa tuled Jeesuse juurde.
Tema tegi juba kõik Kolgatal. Aamen.
Mõni võib küsida, miks ma pommitan riigikirikuid?
Mul on hea meel, et küsisid.
Ma pommitan neid sellepärast,
et nad röövivad inimestelt sadu miljoneid eurosid.
Ja kui meie õpetame andmisest,
siis nad ründavad meid.
Nad ütlevad, et me võtame nende raha ära.
Nemad aga tahavad seda raha rohkem, kui meie tahame.
Meie tahame õnnistust, aga nemad orjastavad.
Te ei või öelda, et teete seda vabatahtlikult.
Kui teid sunnitakse ja te teete seda käsu korras,
siis selles ei ole mingit vabadust.
Te teate, millest ma räägin.
Tähtis asi, mida peate mõistma,
on et Jumal tahab, et Tema kogudus on õnnistatud.
Meil peab olema koguduses ärimehi ja ärinaisi,
kes pakuvad inimestele tööd, et inimesed saaksid raha teenida
ja olla õnnistatud.
Kui paljud teavad, et me peame tegema tööd?
Kui sa ei tee tööd, ei pea sa ka sööma.
Kui me töötame, siis teeme seda nagu kuningale.
Halleluuja!
Ma ütlen sulle nüüd otse -
sa ei saa kunagi raputama Soomet,
kui sul pole ressursse raputada oma maad.
Kogudusel peab olema raha, et osta hooneid.
Mitte ükskõik, milliseid hooneid,
vaid linna parimate asukohtadega parimaid hooneid.
Mispärast peab kogudus kraapima poti põhjast seda viimast?
See on absurdne.
Sama absurdne, kui see soomekeelne tõlge.
Ma loen mõned kirjakaohad teile
ja ma ei hakka selle raames rääkima Iisraelist.
Tihti, kui loen midagi Vanast Testamendist,
ütlevad inimesed, et seal räägitakse vaid Iisraelist.
Nemad on Jumala rahvas.
Aga mul on sulle uudiseid -
nemad hülgasid Jumala
ja see Sõna anti edasi meile.
Meie oleme nüüd Jumala rahvas.
Galaatlastele 3:13
"Kristus on meid lahti ostnud käsu needusest,
kui Ta sai needuseks meie eest -
sest on kirjutatud:
"Neetud on igaüks, kes puu küljes ripub,"
et Aabrahami õnnistus
saaks paganaile osaks Jeesuses Kristuses..."
Kes need veel on?
Meie oleme.
"...et Aabrahami õnnistus
saaks paganaile osaks Jeesuses Kristuses
ja me usu kaudu saaksime Vaimu tõotuse."
Salm 29 öeldakse: "Aga kui te olete Kristuse omad,
siis olete ka Aabrahami sugu
ja pärijad tõotuse järgi."
Kes on Aabrahami sugu?
Järelikult räägib ta sinuga! Aamen.
5 Moosese 8:17 ja sealt edasi. Loen selle Piibli laiendatud tõlkes.
Nii et, kui see veidi jõuliselt esile tuleb,
siis seda tänu sellele, et tegu on laiendatud tõlkega.
"Ja ära ütle oma südames:
mu oma jõud ja mu käe ramm
on soetanud mulle selle varanduse..."
Räägi kellega iganes, kellel on mingigi varandus.
Sa kuuled neid ütlevat: "Vaadake, mida ma saavutasin!
Kui ma olin 25, tegin ma seda.
Kui ma olin 28, tegin ma seda.
Kui olin 33, saavutasin selle."
Ja nüüd on nad miljardärid, või kes iganes.
Kuid jutt käib alati vaid sellest, mida nemad tegid.
Aga Jumal ütleb: "Vaid tuleta meelde Jehoovat,
oma Jumalat,
et see on tema, kes annab sulle jõu
varanduse soetamiseks..."
See on võidmine.
Mõistad sa,
et millal iganes sa vallutad alasid,
sa seikled Saatana valdusaladel.
Kogu maailma rahasüsteem
on Lutsiferi isiklik globaalne organisatsioon.
Kogu pangasüsteem allub keskpangale.
Sellepärast peetakse kõiki sõdasid.
Selle pärast on meil maailmas probleemid,
sest rahaarmastus on kõige kurja juur.
Aga Jumal ütleb:
"Vaid tuleta meelde Jehoovat, oma Jumalat,
et see on tema, kes annab sulle jõu
varanduse soetamiseks,
et kinnitada lepingut..."
Tema leping ei ole surm -
see on elu leping.
Selles on vabadus,
rõõm,
Jumala headus,
tema arm ja halastus
ning seda Ta pakub kadunud ja surevale maailmale.
Jumal ütleb:
"Tuleta meelde Jehoovat, oma Jumalat,
et see on tema,
kes annab sulle jõu varanduse soetamiseks,
et kinnitada lepingut..." Halleluuja!
Seda, millest ma teile täna räägin,
tean ma läbi omaenda kogemuste.
Olen pärit Lõuna-Aafrikast, kus ma sündisin ja kasvasin.
Jumal päästis mu 5-aastaselt.
8-aastaselt sain Püha Vaimuga ristitud
ja Jumal kutsus mind oma teenistusse.
35 aastat tagasi alustasin teenimistööga.
Mida sa teed, kui sinu sees on üks suur visioon?
Sa ei saa elada ühenduses Jumalaga,
ilma, et sa omaksid suurt visiooni.
Kui paljudel siin paigas on suur visioon?
Lehvita käega, kui sul on suur visioon.
Selleks, et seda visiooni täita,
vajad sa Jumala varustust.
Kui paljud siin teavad,
et selle visiooni täitmiseks, mille Jumal on toonud su ellu,
on tarvis raha.
On mul õigus?
Meil on vaja ilmutust ja arusaamist,
milleks võidmine on antud.
See pole ainult päästeks,
tervenemiseks ja vabaks saamiseks.
Kui kõik see on sul juba käes, siis mida Jeesus ütles?
Tehke tööd, kuni ma tulen.
Ta ütleb seda kõike talentide loo kontekstis.
Töömeestele anti 1, 3 ja 5 talenti,
mida igaüks pidi paljundama kuninga heaks.
Sest Ta tuleb tagasi ja pärib meilt aru,
mida oleme nende talentidega teinud?
Seetõttu ei taha me olla nagu see laisk sulane,
kes mattis oma talendi maha,
vaid me tahame paljundada seda,
mille Ta on meile andnud.
Sest Johannese 15 ptk's
on tugev sõnum sellest, et oleksime üks viinapuuga
ja kannaksime vilja.
On võimatu kanda vilja
ilma, et me jääksime viinapuu külge.
Sa võid öelda,
et maailma inimesed tunduvad kandvat väga palju vilja.
Väljspool Jumalat ei ole ühelgi viljal väärtust.
Piibel aga ütleb,
et vilja kandmisega sa tõestad, et oled Jumala laps.
Ehk teisisõnu -
kui sul ei ole vilja, ei saa sa ka olla Jumala laps.
Sa mõtled nüüd: "Kuule pastor, sa mõtlesid selle ise välja."
Mina ei mõelnud siin midagi välja, nii et loeme seda Piiblist.
Miks ma peaks midagi välja mõtlema?
Arvate te tõesti, et tulin Soome vaid selleks,
et jagada oma väljamõeldisi?
Ma räägin teile vaid seda, mida Piibel ütleb.
Jeesus ütles: "Mina olen tõeline viinapuu
ja minu Isa on viinamäe aednik.
Iga oksa minu küljes, mis ei kanna vilja,
tema kõrvaldab
ja igaüht, mis kannab vilja,
tema puhastab, et see kannaks rohkem vilja."
Mida Jumal otsib su elust?
Rohkem vilja!
Me peame tootma Kuningale rohkem vilja.
Mida Jumal ütles Aadamale?
"Olge viljakad!"
Paljunege, täitke maa. Aamen.
Igaüks meist peab tegema siin oma osa.
See koht, kus sa praegu oled, on ajutine.
Sa saad nägema Jumala kätt.
Järgneva 18 kuu vältel
avaneb sulle üks teine koht.
See saab olema ime ja tunnustäht Hollandis.
Jumala käsi on su üle.
Mida iganes te praegu teete, see on ajutine.
Jumal ütleb:
"Ma panen teid selles linnas ühele mõjukale positsioonile."
Halleluuja!
Johannese 15:3 "Teie olete juba puhtad
selle sõna pärast, mis ma teile olen rääkinud!
Jääge minusse ja mina jään teisse.
Nagu oks ei või vilja kanda iseenesest,
kui ta ei jää viinapuu külge,
nõnda ka teie, kui te ei jää minusse.
Mina olen viinapuu, teie olete oksad;
kes jääb minusse ja mina temasse,
see kannab palju vilja;
sest ilma minuta ei või te midagi teha!
Kui keegi ei jää minusse,
siis ta heidetakse välja nagu viinapuu oks ning kuivab ära.
Ja nad kogutakse kokku ja heidetakse tulle
ning põletatakse ära.
Kui te jääte minusse
ja minu sõnad jäävad teisse,
siis paluge, mis te iganes tahate, ja see sünnib teile!"
See on nagu Jumal oleks andnud meile tühja tšeki.
"Kui te jääte minusse ja minu sõnad jäävad teisse,
siis paluge, mis te iganes tahate, ja see sünnib teile!"
Mõni küsib: "Aga mis siis, kui ma palun valet asja?"
Siis sa ei ole jäänud Temasse.
Sest miks sa paluksid valet asja?
Miks sa peaksid nii rumal olema?
Vaata järgmist salmi:
"Selles on mu Isa austatud,
et te kannate palju vilja
ja osutute minu jüngriteks."
Laiendatud piiblitõlge ütleb:
"Kui te kannate vilja,
kui te kannate palju vilja,
siis saab mu Isa austatud.
Ja nii te näitate, et olete minu tõelised järgijad."
Kui kristlased haaraksid sellest sõnast kinni
ja paneksid selle proovile,
et tõestada oma usku.
Nende usk on nii nõrk.
See pole isegi sinepiiva suurune.
Nad ei usu seda Jumalat, keda nad teenivad.
Kas te mõistate, millega me silmitsi seisame?
Võitlusega pimeduse ja valguse vahel.
Igavesest ajast igavesti kestva lahinguga.
Jumal ei ole meid kunagi kutsunud olema hädaldajad.
Jumal ei ole kutsunud meid olema ajakohased
või tegema evangeeliumi vastuvõetavaks maailmale.
Jumal on kutsunud meid kuulutama evangeeliumi
imede ja tunnustähtedega.
Aamen?
Halleluuja!
Pole hullu!
Deemonid jooksevad just praegu ruumist välja.
Vaadake siia, kõik on korras.
Pole vahet, isegi kui elevant jookseks siit läbi.
Püsige ikka lainel.
See äratas teist mõned üles.
Nägin, kuidas mõned olid tukkuma jäänud.
Mina organiseerisin selle.
Selle eesmärk oligi äratada inimesed üles.
Varsti toimub veel midagi, mis teid äratab.
Kui sa lähed ajas tagasi ja uurid ajalugu...
Me teeme järgmisel aastal filmi
ühest ajaloolisest sündmusest.
Ma uurisin Marco Polo kirju.
Marco Polo oli itaallane,
kes oli pärit Veneetsiast.
Tema isa ja onu olid kaupmehed ja maadeuurijad.
Nad läksid ringreisile läbi Hiina
ja peatusid ühes provintsis.
Nad lahkusid üks kuu enne Marco sündi
ja tulid tagasi 19 aastat hiljem.
Marco ema suri sünnitusel
ja Marcot kasvatasid teised perekonnaliikmed.
Kujuta ette seda väikest poissi kasvamas üles teadmisega,
et ta isa ja onu on pikal reisil.
See tegi midagi tema sees,
sest ta ütles, et ta tahab teha seda sama.
Ta läks oma uurimisreisile
ja see kestis 29 aastat.
Sa võid leida kärbeteta versiooni Marco Polo uurimisreisist
ja sa võid ise lugeda sellest, mida ma teile nüüd räägin.
Need sündmused toimusid 1225.aastal
ühes Iraagi provintsis.
Tegu oli Bagdadiga, mis oli suur linn
ja kus turgudel kaubeldi maitseainete ja kangastega.
Linn asus kaubateel, mis suundus idast läände.
Ja seal elasid kristlased, kes olid väga jõukad.
Nad valitsesid ühte osa sellest kaubandusteest.
Kirjutiste põhjal valitses kogu seda piirkonda aga
muhamedi usku rahvas,
keda peeti väga barbaarseteks.
Need on Marco Polo enda sõnad.
Oli üks kaliif üle kogu selle piirkonna
ning ta püüdis leida võimalusi,
kuidas röövida kristlastelt nende varandust.
Ühel päeval tõi üks tema meestest talle Piibli kirjakoha:
"Kui sul on usku sinepiiva võrra,
sa võid öelda sellele mäele, liigu paigast..."
Ja kaliif teadis kohe, kuidas kristlased vahele võtta.
Ta kutsus kõik kristlased kokku -
100 000 usklikku ja üks kaliif,
ning ta küsis neilt: "Kas te usute seda kirjakohta?
Seda, et kui teil on usku siinepiiva võrra,
siis võite öelda mäele: "Liigu paigast!" ja see liigub."
Kristlased vastasid: "Jah, me usume."
Ta ütles: "Väga hea.
10 päeva pärast kohtute minuga ühes teatud orus, kus on mägi.
Ja te peate selle mäe paigast liigutama.
Ja kui teil ei leidu isegi sinepiiva suurust usku,
siis ma kuulutan teid oma usust taganejateks.
Teil on siis võimalus oma usust lahti öelda
või ma tapan teid ja võtan kogu teie vara."
See toimus 1225 a.
Mida kristlased tegid?
Nad heitsid näoli maha
ja hüüdsid nii ööd kui päevad - isegi lapsed - Jumalat appi.
Neil oli ainult 10 päeva aega, et liigutada seda mäge.
See on ajalugu.
Kaheksandal päeval sai üks piiskop nägemuse.
Ta nägi unenäos,
et ta peab minema ühte linna,
mis asus 2-tunnise teekonna kaugusel.
Ja selles linnas oli ühe silmaga kingsepp.
Jumal rääkis selle piiskopiga unes,
öeldes, et ühe silmaga kingsepal on jumalik võimekus,
liigutada mägi paigast.
Ta asus teele, jõudis külani ja leidis kingsepa töökoja.
Sisenedes ruumi, nägi ta ühe silmaga kingseppa.
Kiitus Jumalale - ta oli kuulnud õigesti!
Piiskop ütles talle:
"Me palvetasime
ja Jumal ütles mulle unes, et tuleksin siia.
Sulle on antnud jumalik arm liigutada mägesid."
Kingsepp ütles: "Ei, sa oled tulnud vale inimese juurde.
Ma ei ole väärt, et selline and oleks minu elus.
Aga piiskop oli väga kindel.
"Sa pead tulema, sest kristlased on suures ohus!"
Pika keelitamise tulemusena
nõustus kingsepp lõpuks piiskopiga kaasa minema.
Kes tahab teada, kuidas ta ühe oma silma kaotas?
Selles kingsepa töökojas
käisid paljud inimesed kingi tellimas.
Ühel päeval tuli ta juurde väga kaunis naine.
Ta istus, et kingsepp saaks tema jalgu mõõta.
Ja kui ta istus, siis ta seelik avanes
ja kogu tema jalg paljastus.
Vanas inglise keeles on öeldud,
et see vaatepilt tekitas temas igasugu erutavaid tundeid.
Kuid samas meenus talle koheselt Piibli kirjakoht:
"Kui su parem silm sind pahandab, kisu see välja."
Ta ütles naisele: "Ma ei saa enam mõõte võtta,"
ning palus tal lahkuda.
Kingsepp läks kõrvalruumi,
võttis konksu ja tõmbas oma silma peast.
Sest talle meenus kirjakoht:
"Parem on minna ühe silmaga taevasse,
kui minna põrgusse kahe silmaga."
Me kõik arvame, et see oli liiga äärmuslik.
Kuid mis on hämmastav, on see,
et kui oli vaja mäge paigast liigutada,
ei leidunud kahe silmaga inimest,
vaid ühe silmaga mees,
kes uskus tõeliselt Jumalat ja Tema Sõna.
Olen endamisi mõelnud:
"Jumal, kui Sa tahad ka tänapäeval liigutada mägesid..."
Kui Jumal tahab liigutada mägesid Soomemaal,
siis kelle Ta leiaks,
kellel oleks selline jumalik arm,
millega võiks mägesid liigutada?
Nii nad läksid tagasi sinna, kus see sündmus pidi aset leidma.
Kümnenda päeva hommikul tõusid nad enne päikesetõusu.
Nad palvetasid tuliselt
ja läksid alla sinna orgu, kus oli kaliif koos oma meestega
ning kus oli ka see mägi.
Kristlased andsid kingsepale risti kätte
ja ütlesid: "Seal on see mägi, mine liiguta see paigast."
Ta läks edasi, põlvitas ja palus:
"Taeva ja maa Jumal,
anna meile täna seda jumalikku armu,
mis liigutaks selle mäe
ja päästaks Su rahva."
Ta tõusis üles, osutas sõrmega mäele
ja ütles: "Mägi, liigu!
Isa, Poja ja Püha Vaimu nimel!"
Ja mägi liikus.
See mägi liikus!
See oli aastal 1225.
Kaliif ühes oma meestega oli aru kaotamas.
Nad käisid seal paigas mitu päeva ringiratast.
Kaliif sai kristlaseks
ja hiljem, kui ta suri,
ei maetud teda esivanemate hauda,
sest tema riiete alt leiti rist.
Kristlased pääsesid ja igal aastal,
tol samal päeval nad pidutsesid,
tähistades jumaliku armu päeva.
Päeva, mil mägi liikus.
Mul on sõber, kellel on Bagdadis kogudus.
Ta on seal piiskop.
Ta tuli meie kogudusse ja ma küsisin,
kas leidub veel selle rahva järglaseid.
Kolm kuud hiljem ta helistas mulle
ja ütles, et on leidnud need inimesed.
Nad elavad mägedes
ja tähistavad siiamaani päeva, kui mägi liikus.
Täna on mitmed neist ISIS'e poolt tapetud.
Nad tõesti vajavad veel üht uut ühe silmaga kingseppa.
Iga põlvkond vajab kedagi,
kes tõesti usub Jumalat.
Kes teie seast siin täna tahab astuda välja paadist?
Religioossete tavade ja traditsioonide paadist,
öeldes: "Jumal, ma usun Su sõna."
"Jeesuse nimel ma tõusen üles oma maa heaks,
et näha, kuidas need mäed, mis takistavad inimesi,
liiguvad eest ära."
Nüüd on aeg liigutada mägesid Soomes.
Ma ei räägi füüsilistest mägedest,
vaid takistustest, mis on tee peal ees.
Halleluuja!
Jumal ootab oma rahva järgi,
aga me ei suuda teha Tema tööd, mängides religioosseid mänge.
Me võime teha seda tööd ainult Püha Vaimu väes.
Liiga palju sellest, mis toimub koguduses,
kõik need imed ja tunnustähed - need jäävad vaid kogudusse.
Koguduses otsekui mängitakse koguduse mänge.
Aga Jumal teeb neid asju kadunud inimeste pärast.
Mis juhtub, kui sa lähed kuhugi linna või külla
ja seal on keegi võtmeinimene,
kellel on mingisugune haigus.
Kui sa siis lähed ja liigutad ära selle mäe,
pöörab see kogu küla ümber.
Kogudusel on nüüd aeg kasutada oma usku
ja teha üleloomulikkke asju Jumala kuningriigi heaks.
Igas valdkonnas,
iga rahvuse keskel
ja ka finantsvallas.
Ma usun, et Jumal tahab tõsta üles miljonäre ja miljardäre
Jumalariigi heaks,
et võiksime laiendada jumalariiki üle kogu Euroopa.
Et kogudused saaksid rajatud
ja need makstakse kinni sularahas.
Halleluuja!
Nüüd on see aeg!
Jumal võib teha neid asju ühe hetkega.
Järgmise kolme aasta jooksul...
Ma prohveteerin teile just praegu:
Kui sa võtad nüüd kinni sellest, mida Püha Vaim ütleb,
siis kolme aasta pärast alates tänasest
sa ei tunne oma rahva maastikku enam äragi.
Järgmise 36 kuu jooksul,
saab koguduse kaudu sündima üleloomulikke asju.
Need löövad vaenlase vägesid
ja teevad need võimetuks.
Sest Jumala au tuleb esile koguduse kaudu
sellel päeval ja tunnil, selles hetkes.
Jumal tõstab ebaselgusest üles mehi ja naisi.
Neid, keda keegi ei tunne ega tea.
Neid, keda keegi ei taha.
Aga Jumal tõstab nad üles,
näidates oma au. Halleluuja!
Kogudus on liiga kaua keerelnud iseenda ümber
ja seisnud paigal.
Aga Jumal ütleb, et nüüd on aeg,
astuda sisse sellesse täiusesse,
mida Ta on meile tõotanud.
Ja neile, kes ka siin täna istuvad, Ta ütleb:
"Asjad, mida ma olen sulle juba noorena rääkinud,
need saavad sündima.
Aga sa ütled: "Need asjad ei ole veel sündinud."
Kuid need saavad sündima, sest Jumal ei ole valetaja.
Ta tahab teha selle töö sinu sees,
et Ta saaks teha tööd sinu läbi.
Sest need on Jumala au päevad
ja see tuleb esile Euroopa rahvaste keskel.
Kui siin on kasvõi viis inimest,
kes haaravad sellest kinni,
siis vaenlase riik saab raputatud.
Ainult viis inimest.
Me oleme liikumas uue vastuseisu suunas
kõikjal Euroopas.
Keegi küsib: "Aga mis siis, kui pean selle eest oma elu andma?"
Siis sa lähed taevasse!
Kas sa arvad, et kui ma lähen taevasse,
et ma siis vaatan Stefanose poole
ja ütlen: "Stefanos, sina oled kõige suurem!
Sest sina armastasid Jeesust rohkem kui mina."
Ei iial!
Kui ma jõuan taevasse,
siis ma näen seal Stefanost
ja ütlen: "Sa ei armastanud kunagi Jeesust rohkem kui mina.
Me armastasime Teda võrdselt.
Sa ei armastanud Jeesust rohkem kui mina."
Jumal otsib oma inimesi, kes tõuseksid üles sel tunnil.
Kõik, mida selleks on vaja,
on üks mees või üks naine, täis Püha Vaimu,
et saada see töö tehtud.
Mõni küsib: "Mida suudab üks inimene teha?"
Ameerikas sai üks ainus deemoneid täis naine
hakkama sellega, et palve eemaldati koolisüsteemist.
Üks ainus deemonitest seestunud naine
nimega Margaret Senger,
rajas pereplaneerimise teooria,
mille tulemusena on tapetud 27 miljonit afroameeriklast.
Ameerikas sureb iga päev 3000 last.
Ainult üks naine, kes oli täis kuradit,
tekitas sellise hävingu.
Mida suudab üks mees või naine, kes on täis Püha Vaimu?
Soome ootab sind!
Su rahvas hüüab appi,
oodates, et sina tõuseksid üles Jeesuse nimel
ja võtaksid valitsuse sellel maal.
Halleluuja! Halleluuja! Au Jumalale!
Kui paljud tunnevad,
et Püha Vaim liigutab midagi teie sees?
Kui paljud teist kogevad,
et Püha Vaim esitab teile väljakutse?
Meie töö ei ole käia koosolekult koosolekule
et näha, kuidas Jumal tegutseb mõne mehe või naise läbi.
Meie töö on elada päevast päeva,
tuues esile Jumala au kadunud ja surevas maailmas.
Et nad saaksid teada, et Jumal on olemas
ja et Ta on elus,
sest nad näevad Jeesust sinu silmades.
Nad kuulevad Jeesust sinu hääles
ja tunnevad Jeesust sinu puudutuses.
Kui Peetruse vari langes inimeste peale,
siis nad said terveks. Halleluuja!
Kui paljud teist mõistavad,
et me elame viimsete päevade viimsetel hetkedel?
Kui paljud mõistavad, et me oleme astumas
ühtse maailmavalitsuse,
ühtse rahasüsteemi
ja antikristuse esiletulemise aega?
Kui paljud mõistavad seda?
Kas te olete need,
kes lähevad ajalukku vaikiva enamusena.
Või olete te need, kes tõusevad üles Jeesuse nimes
ja ütlevad Saatanale: "See ei ole veel sinu aeg!
See on koguduse aeg! Oota oma aega!"
Ainus jõud, mis hoiab teda veel kinni,
on elava Jumala verega ostetud kogudus.
2008. aasta oktoobris olime Arizonas, Phoenixi linnas.
Korraldasime seal suurt krussaadi.
Kokku tuli 650 kogudust,
kuid me ei teinud kõiki koosolekuid ühes paigas.
Phoenixi läbimõõt on umbes 30 kilomeetrit.
See on väga suur linn.
See on kui uus Los Angeles.
Palve ajal kogesin Jumala juhtimist
korraldada koosolekuid viies eri kohas.
Põhjas, lõunas, idas, läänes
ja ka Phoenixi keskosas.
Me koolitasime välja 2600 hingede võitjat
ja saatsime nad välja tänavatele.
15 päevaga sai 46 000 inimest päästetud.
Esmaspäeva õhtul jutlustasin luteri kirikus.
Mõned imestavad:
"Kuidas sa küll sattusid luteri kirikusse?"
Aga selle koguduse nimi oli "Rõõm".
Rõõmu Kogudus.
Ma sobisin sinna väga hästi,
sest see ei olnud depressiivne kogudus,
vaid rõõmu kogudus.
Esmaspäeva õhtuse jutluse ajal hakkasin prohveteerima.
Prohveteerimine tähendab,
et midagi hakkab su seest üles mullitama.
Prohveteerimine ei tule sinu peast.
Need ei ole sõnad, mida sina plaanid öelda.
Need on sõnad, mis tulevad esile su vaimust.
Ja kui sa need välja ütled, kuuled neid ka ise esimest korda.
Ma kasutasin kahte sõna,
mida ma ei ole kunagi varem koos kasutanud.
Nii et kui Jumala Sõna esile tuli,
ootasin mina täpselt samuti nagu teisedki,
et mis nüüd edasi tuleb?
Mu vaimust tuli esile järgmine sõnum.
"Ütle kogudusele, et ta kuulutaks päikesele,
kuna päike on vajumas ajahorisondi taha.
Just nagu Joosua käskis päikesel ja kuul püsida paigal
ja ma andsin neile ühe päeva päikesevalgust juurde.
Nii peab nüüd kogudus kuulutama päikesele
ja ma annan teile ühe tunni juurde.
Sest enam ei ole isegi ühte päeva järgi jäänud.
Antakse vaid üks lisatund,
et hingede lõikus võiks sisse tulla.
Ja siis päike loojub igavesti."
Mul on teile uudiseid -
me elame viimsel tunnil.
Kui nelipühipäevast algasid viimsed päevad,
siis sina ja mina elame viimsete päevade viimsel tunnil.
See ei ole tund magamiseks,
see ei ole tund mängida mänge.
See on tund, mil põleda radikaalselt Jumala jaoks.
See ei ole aeg mängida maailmaga,
see ei ole aeg mängida patuga.
See on aeg, mil Jumala tuli põleb sinu sees,
et Jumal saaks teha oma puhastustöö sinu sees
ja tõsta sind üles,
tuues esile oma au maa peal.
Täna on üks tund veel.
Antakse vaid üksainus lisatund,
et hingede lõikus võiks tulla sisse.
Mõni küsib: "Mis see üks tund on?"
Kui üks päev on tuhat aastat,
siis tund võib olla 40 aastat, ma ei tea täpselt.
Kui Jumal mulle sellest rääkis,
ma ütlesin: "Olgu, 40 aastaga teeme selle ära."
Aamen!
Halleluuja!
Veetsime just ühe kuu Lõuna-Aafrikas
sellise koguduste grupiga, mis raputab kogu sealset rahvast.
Tundsin üht juhtidest, üht noormeest,
kui ta käis veel noortekatel.
Jumal puudutas teda ühel koosolekul 1994. aastal.
Ma palvetasin tema eest 1998. aastal.
Ta elab linnas, kus on üle 380 000 inimese.
Pidasin jutlust ta koguduses, kus on 5500 inimest,
kes käivad koos kolmel koosolekul.
Kokku 40 000 liiget kogu lselles innas.
Ja nüüd nad on ehitanud Pretorias 6500-kohalise kiriku.
Nad maksid 200 miljonit sularahas.
Neil on kogudusi kõikjal Lõuna-Aafrikas.
Nüüd nad ehitavad Euroopas.
Lähen septembris Londonisse nende kogudusse.
Londonis on neil juba 4000 liiget
ja kokku üldse 90 kogudust.
Kõik see on sündinud Jumala väes.
Nende maa tippsportlased on kõik päästetud.
Nad võidavad neid Kristusele.
Mis on Soome tippvõistkond?
Jäähokimeeskond.
Minu kodulinna tiim on Tampa Bay Lightning.
Ka seal mängivad soomlased.
Me olime väga üllatunud, kui nad said finaali.
Palvetasin selle eest.
Olles pärit Lõuna-Aafrikast,
pole ma kunagi olnud suur jäähoki huviline.
Aga kui kolisime Ameerikasse, oli mu poeg 7-kuune.
Nüüd ta on täielik jäähoki fänn.
Tal on hooaja pilet,
me käime koos mänge vaatamas.
Ta on isegi meelitanud oma ema jäähokit vaatama.
Ma ei arvanud kunagi, et minust saab jäähoki fänn.
Minu noorim lapselaps on 5-kuune
ja teda riietatakse hokimeeskonna kostüümi.
Kujuta ette, et kogu te meeskond -
kõik uuestisündinud,
kõik päästetud ja vabaks saanud,
kõik täis Püha Vaimu, kõik räägivad keeltes.
Mõni ütleb: "See pole võimalik!"
Ma nägin seda just Lõuna-Aafrikas.
Me mängime seal ragbit.
Kõik sealsed tipp-ragbimängijad
on uuestisündinud ja Jumala Vaimuga täidetud.
Nad olid me teenistustel kõik pikali Jumala väe all maas.
Nii et ära tule mulle ütlema, et see pole võimalik.
Keegi peab seda uskuma.
Keegi peab liikuma nendele aladele.
Kristlastest noori treenitakse linna erinevates spordihallides.
Neid treenitakse erinevatel aegadel,
et nad saaksid minna erinevate sportlaste juurde
ja võita nad Jeesusele.
Halleluuja!
Neil on võtmeinimesed valitsuses,
kes kõik on uuestisündinud.
Neil on võtmeinimesed ärimaailmas.
Pastori oma vend on miljardär,
kes on rahastanud kõigi nende kirikute ehitamist.
Kui Jumal võib seda teha Lõuna-Aafrikas,
siis ta võib seda teha ka Soomes.
Ta võib seda teha ka siin Soomes.
Aamen!
Ma tean, sa tulid siia selleks, et saada Jumalalt üks puudutus.
Ja seda sa saadki.
Aga mida sa sellega peale hakkad?
Siin on mõned inimesed,
keda Jumal puudutas 2001. aastal.
Nad on siiani samas kohas, kus nad siis olid.
Miks?
Jumala võidmisega pole võimalik seista ühe koha peal.
Kui Püha Vaim sind puudutab,
siis Jumal tõstab su üles
ja suured asjad hakkavad juhtuma läbi su elu.
Aamen!
Halleluuja!
Au Jumalale! Tänu Jeesus!
Mõned inimesed vaatavad meid telekast
ja mõtlevad, et ma olen täitsa hull.
No ma nüüd nii hull ka ei ole.
See, mida ma teiega jagan, on Jumala süda.
Teie, kes te siin täna istute -
teid on asetatud siia, et kirjutada ajalugu.
Te võite kas lugeda ajalugu
või kirjutada ajalugu.
Ära usu Kuradi valesid,
mida ta räägib Soome kohta.
Seda, kui halvasti kõik on
ja kuidas inimesed ei taha Jumalast midagi teada.
Jah, nad ei taha teada organiseeritud religioossusest.
See on see, mida nad ei taha.
Küll aga tahavad nad midagi ehedat.
Ma usun, et täna istuvad siin mehed ja naised,
kelle elude kaudu hakkab Jumal raputama
terveid piirkondi.
Terved piirkonnad saavad rappuma.
Halleluuja! Tänu Jeesusele!
Täna hommikul istub siin inimesi,
kelle kätte Jumal annab üleloomulikult finantse,
läbi loovate ideede,
läbi geniaalsete leiutiste,
mis saavad mõjutama miljoneid inimesi.
Ärge öelge, et see on juba tehtud.
1904. aastal tuli Ameerika Patendiamet välja
järgmise klausliga:
"Öelge inimestele, et nad ei tooks enam ühtegi leiutist!
Kõik, mis on pidanud leiutatud saama, on juba leiutatud."
Oo, kui rumalad nad olid.
Mis siis, kui Jumal annab sulle lahenduse,
millel on mõju 500 miljonile inimesele?
Sa lähed ühel õhtul magama ja näed und.
Jumal näitab sulle unes kõike.
Näitab sulle ühte valemit ja ütleb, mida teha.
Pane tähele kogudus!
"Pea meeles Issandat, oma Jumalat,
et see on Tema,
kes annab sulle väe varanduse soetamiseks,
et kinnitada oma lepingut."
Ma ei ole kunagi olnud üks nendest, kes lihtsalt istub ja ütleb:
"Las keegi teine teeb seda!"
Ma olen see, kes ütleb:
"Jumal, ma teen, mida iganes Sa tahad."
Ma usun, et osades neis asjades, kus Jumal on meid kasutanud,
me polnud Tema esimene valik.
Ma usun, et Jumal oli juba rääkinud seda teistele inimestele,
aga nemad ei tahtnud seda teha.
Mina aga olin Pühast Vaimust liiga purjus,
et ma ei osanud isegi öelda: "Ei, ma ei oska seda teha."
Sest kui sa jood uut veini, siis sa arvad, et sa suudad kõike.
Miski ei tundu võimatu!
Halleluuja!
Au Jumalale!
Mõni küsib: "Kuidas ma saan teha seda, millest sa räägid?"
Sa pead jooma uut veini, mis tuleb taevast.
Seda veini, mis on värskelt pressitud
ja tuleb Jumala viinamäelt.
Ja siis joobu Jumala ees.
Need, kes tunnevad oma Jumalat,
saavad tegema suuri asju Tema nimel.
Halleluuja!
Sa ei saa isegi aru, mis sinuga täna hommikul toimub.
Sa saad ühe korraliku süstlatäie usku.
Korraliku annuse usku.
Sa ei vajagi palju.
Sinepiiva suurusest usust piisab.
Kellel on oma äri, tõstke käed!
Hoidke käed üleval!
Ma näen paljunemist,
ma näen kasvu,
mis tuleb teie äritegevuse üle, Jeesuse nimel
Jumala kuningriigi jaoks.
Te ei kannata puuduse all.
Ma näen paljunemist, Jeesuse nimel.
Kui paljud teist tahaksid oma ettevõtet?
Isa, lisa juurde nendele inimestele.
Aita, et järgmise 3 aasta jooksul
toimuks jõuline läbilöök,
kõiges selles, mida Sa saad tegema. Jeesuse nimel.
Jumal, me täname Sind selle eest! Halleluuja!
Ma näen, kuidas Jumala käsi raputab Soome koole.
Ma näen, et Jumala käsi raputab ülikoole.
Ma näen, kuidas Jumala käsi raputab haridusasutusi.
Ma näen, kuidas Jumala käsi raputab valitsust.
Jumal ei ole lõpetanud oma tööd Soomes.
Kõik olgu parem valmis, sest soomlased on tulekul.
Soomlased tulevad!
Halleluuja!
Norrakad, olge parem valmis!
Soomlased tulevad!
Rootsi valmistu!
Soomlased tulevad!
Halleluuja! Au Jumalale!
Kui paljudel oli vaja seda kuulda täna?
Kes kogeb, et Jumal on temaga rääkinud?
Ma näen mingisugust seost puutööstusega.
Suur metsatööstus.
Jumal annab kellegi kätte metsatööstuse.
Küsimus on väga suurest asjast,
kõrgelt üle sinu ettekujutuse.
Ma ei tea, kes see inimene on,
aga ma näen terveid metsi su käes.
Halleluuja! Tänu Jeesusele!
Kas keegi on tegutsemas metsatööstuses?
Tõsta käsi!
Teie härra?
Ma ei tea, kas see oled sina,
aga pane ennast valmis.
On sul palju metsa ja puid?
Võib-olla Jumal annab sulle palju.
See kõik onJumalariigi heaks,
sa pead vallutama Talle selle territooriumi.
Halleluuja! Tänu Jeesusele!
Näen, kuidas Jumal tõstab üles inimesi,
kes tegelevad põllumajandusega, karjakasvatusega.
On teil siin lehmi?
Kas Soomes on lehmi?
Mul endal on neli lehma.
Lüpisilehmad, kuna me teeme ise võid ja juustu.
Kahel mu lehmadest sündisid vasikad.
Ühe nimi on Karikakar ja teise nimi on Tulikas.
Isa, ma tänan Sind loovate ideede eest
ja leiutiste eest.
Järgmise 3 aasta jooksul võib sinu rahvas
liikuda veelgi suuremate õnnistuste sfääris.
Jumal, kui ma tulen tagasi 3 aasta pärast,
siis ma tulen neid kontrollima.
Ma vaatan, kuidas neil on läinud?
Ja kui nad pole oma tänasest paigast liikunud,
siis ma panen oma käed neile äkitselt peale!
Isa, ma tänan Sind, Jeesuse nimel.
Öelge kõik koos: "Vilja!"
"Rohkem vilja!"
"Palju vilja Kuningale."
Tõstke oma käed ja tänage Jumalat!
Jumal langetab inimeste üle üleloomuliku usuanni.
Sa võid selle läbi uskuda Jumalalt suuri asju.
Ma palvetasin ühe noormehega üle 20 aasta tagasi.
Siis ma läksin tagasi
ja jutlustasin tema koguduses Lõuna-Aafrikas.
Räägin nüüd ühest teisest mehest.
Tal on kaks TV võrgustikku Lõuna-Aafrikas,
46 ettevõtet
ja terve hotellikett.
Kui ma seda nägin, vajus mul suu ammuli.
Ma küsisin: "Kuidas?"
Ta vastas: "Seal sellel koosolekul, põrandal lamades,
Jumal rääkis minuga.
Ta näitas mulle, mida teha."
Nad teenivad Lõuna-Aafrikas 300 miljonit aastas.
Ja nad ei ela isegi suurlinnas!
See on näiteks Jyväskylä või Joensuu suurune koht.
See ei anna isegi Helsingi mõõtu välja.
Vahet ei ole, millises paigas sa oled,
kui sa vaid usud Jumalat.
Need, kes tunnevad oma Jumalat,
saavad tegema suuri asju,
Jeesuse nimel. Halleluuja!
Ma usun, et seisan ruumis,
mis on täis mäeliigutajaid.
Mul on lihtsalt selline tunne mu südames.
Mäeliigutajad on siin lähedal.
Ma ei tea, kes nad on,
sest mõned lihtsalt vahivad mind praegu
ja mõtlevad, et ma räägin kellestki teisest.
Aga mul on see tunne,
et ma seisan ruumis, mis on täis mäeliigutajaid.
Ma ei ole kindel, kes nad on,
aga mul on selline tunne.
Halleluuja!
Ütle vaid: "See olen mina, see olen mina!
See olen mina, kellest ta räägib!
Mina olen see, keda Jumal otsib.
Siin ma olen Issand, läkita mind, mina lähen!
Mina ütlen! Mina teen! Mina olen!
Mitte minu tahe, vaid Sinu tahe sündigu!"
Halleluuja! Tänu Jeesus!
Kui Jumal käsib sul liigutada mägesid,
siis lõpeta küngastega mängimine.
Aamen.
Lõpeta küngaste liigutamine,
kui Jumal on sind kutsunud liigutama mägesid.
Kui Jumal käsib sul ehitada laeva,
siis ära ehita kanuud!
Koosolekul töötab see nii,
et inimesed võtavad ülekande vastu.
See toimub kas käte peale panemise teel
või Jumala Sõna kuulutamise kaudu.
Ma kogen oma vaimus,
et siin on toimunud üleloomulikke ülekandeid.
Ma usun, et tänahommikuse koosoleku mõju,
raputab järgmise 3 aasta jooksul kogu Soomet.
See juhtub tänu sellele, mida Jumal sinu läbi tegema hakkab.
Sest sina oled Tema käed,
sina oled Tema suu,
sina oled Tema jalad.
Ma näen, kuidas jõukus tuleb inimeste kätte.
Ettevõtted, tehased, majad, maad,
asjad, mida sina pole ehitanud.
Ühel päeval sul neid pole, kuid järgmisel päeval on need sinu.
See sünnib üleloomulikult.
Soosing, soosing, soosing!
Halleluuja! Tänu Jeesusele! Tänu Jumalale!
Pimeduse riik kogeb suurt hävingut.
See paneb vaenlase väed taganema.
Halleluuja!
Halleluuja! Halleluuja! Tänu Jeesus!
Tõlge: Merle Reinujaan